Juveliirne köide

Juveliirne köide ehk luksusköide on raamatuköide, mille puhul raamatu puitkaaned on kaetud väärismetalliga, nagu kulla või hõbedaga, ning kaunistatud metallraamistusse asetatud lihvitud vääriskivide, antiiksete gemmide, emailitud metallnaastude ja -plaatide ning elevandiluust nikerdatud reljeefidega; vahel lisandub neile ka tüüpilisemaid köitematerjale nagu nahk, samet või muu tekstiil. Pärgamentlehtede kokkuköitmise tehnika on juveliirsel köitel sama mis kõigil selle perioodi ja piirkonna köidetel. Metallkate ja muud kaunistusmaterjalid kinnitatakse puukaante külge väikeste naeltega. Oletatakse, et juveliirsed köited olid olemas juba hilisantiikajal, kuigi ühtki pole sellest perioodist säilinud, ja ka varakeskajast on neid väga vähe. Juveliirse köite kõrgajaks peetakse keskaega, eriti ottode ja romaani kunsti perioodi. Keskaja lõpust on väärismetallköiteid teada vähem, kuid mingil määral neid tehti (15. sajandist pärineb Viini kroonimisevangeliaari metallkate) ja üksikjuhtudel tehakse neid tänapäevani, eriti õigeusu piirkonnas, kus on tavaks altarievangeelium köita kõige säravamaid ja hinnalisemaid materjale kasutades. Juveliirsesse köitesse köideti keskajal tavaliselt suureformaadilised pärgamentkäsikirjad, mida kasutati jumalateenistustel, eelkõige vaimulike altariteenistuses kasutatavad evangeeliumid, aga ka sakramentaarid; ilmikutele mõeldud raamatutest võivad juveliirses köites olla kuninglikele isikutele erakasutuseks loodud piiblid ja tundideraamatud. Theodelinda raamatukaaned, 7. sajand Lindau evangeliaar, 9. sajand Sankt Emmerami evangeliaar, 9. sajand Evangelium Longum, 9. sajand Briti Raamatukogu käsikiri Add MS 11848, 9. sajand Otto III evangeliaar, 10.–11. sajand Flandria Judithi evangeliaar, 11. sajand Frontale sakramentaar, 11. sajand Codex aureus Pultoviensis, 11. sajand Mondsee evangeliaar, 11.–12. sajand Weihenstephani Stephanus-codex, 12.–13. sajand Mstislavi evangeelium, 12. sajand Bertholdi sakramentaar, 13. sajand Viini kroonimisevangeliaar, köide 15. sajand I. Teder. Naha- ja köitekunsti ajalugu. Eesti Kunstiakadeemia, 2004 The Sion Treasure Book Covers (Christ between Saints Peter and Paul). - National Museum of Asian Art. - Smithsonian Magnificent Gems: Medieval Treasure Bindings. - The Morgan Library & Museum The Earliest Western Metalwork Bookcovers, Presented by the Lombard Queen Theodelinda. - History of Information https://www.e-codices.unifr.ch/en/list/one/csg/0053 https://www.digitale-sammlungen.de/en/view/bsb00096593?page=,1 Gospels of Judith of Flanders (MS M.708). - The Morgan Library & Museum Sacramentary. - The Morgan Library & Museum The Mondsee Gospels and Treasure Binding with the Evangelists and Crucifixion. - Walters Art Museum Buchdeckel: Stephanus-Codex aus Weihenstephan. - Bayerisches Nationalmuseum Mstislav Gospel (aprakos gospel). - Государственный исторический музей T. Forster. Hidden Treasures: Jeweled Bindings in Special Collections. - Washington University in St. Louis, April 07, 2021 Magnificent Gems: Medieval Treasure Bindings. - The Morgan Library & Museum A. Gould. A Gospel Cover Crafted in the Tradition of a Medieval Treasure Binding. - Orthodox Arts Journal. May 26, 2017 (väärismetallkattega altarievangeeliumi köitmine) Video: Lindau Gospels Cover. - Khan Academy